pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรไทย - เยอรมนี ร่วมมือส่งเสริมการพัฒนาเกษตรแปลงใหญ่อย่างยั่งยืน
วันพฤหัสบดีที่ 2 ธันวาคม 2564
กระทรวงเกษตรไทย - เยอรมนี ร่วมมือส่งเสริมการพัฒนาเกษตรแปลงใหญ่อย่างยั่งยืน
กระทรวงเกษตรไทย - เยอรมนี ร่วมมือส่งเสริมการพัฒนาเกษตรแปลงใหญ่อย่างยั่งยืน
เมื่อวันที่ 30 พฤศจิกายน 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เข้าร่วมหารือกับคณะผู้แทนจากกระทรวงอาหารและเกษตรแห่งสหพันธ์สาธารณรัฐเยอรมนี ผู้จัดการโครงการ GFA Consulting Group และผู้เชี่ยวชาญประจําโครงการความร่วมมือระหว่างเยอรมนี - ไทย ในโอกาสเข้าเยี่ยมคารวะ และนําเรียนความก้าวหน้าการดําเนินโครงการความร่วมมือระหว่างเยอรมนี - ไทย เพื่อส่งเสริมการพัฒนาการทําเกษตรแปลงใหญ่อย่างยั่งยืนในประเทศไทย (German – Thai Cooperation Project to Promote the Sustainable Development of Cluster Farms in Thailand) ณ ห้องประชุม 134 กระทรวงเกษตรและสหกรณ์ โดยชื่นชมโครงการความร่วมมือดังกล่าว เนื่องจากฝ่ายไทยและเยอรมนีได้ลงพื้นที่สํารวจ หารือกับเกษตรกรและหน่วยงานที่เกี่ยวข้อง และคัดเลือกการดําเนินการร่วมกันก่อนที่จะมีการลงนามในเอกสารความตกลงด้านการเกษตร ได้แก่ ปฏิญญาร่วมแสดงเจตจํานง (Joint Declaration of Intent: JDI) และความตกลงดําเนินงาน (Implementing Agreement: IA) และถือเป็นกรอบความร่วมมือด้านการเกษตรในระดับกระทรวงฉบับแรกของไทยและเยอรมนี
โดยโครงการนี้ จะทําให้เกษตรกรสามารถเรียนรู้วิธีการบริหารจัดการการทําเกษตรและใช้เครื่องจักรกลการเกษตรในพื้นที่แปลงใหญ่ สามารถใช้ทรัพยากรที่มีอยู่ในพื้นที่ได้อย่างมีประสิทธิภาพ มีการแลกเปลี่ยนความคิดเห็นร่วมกัน และนําเทคโนโลยีมาใช้อย่างเหมาะสม ซึ่งจะทําให้เกษตรกรมีระบบการบริหารจัดการอย่างยั่งยืน ประกอบกับ ยังสอดคล้องกับการส่งเสริมการทําเกษตรแปลงใหญ่ของกระทรวงเกษตรและสหกรณ์ ซึ่งเป็นหนึ่งในนโยบายที่สําคัญ ที่มีวัตถุประสงค์เพื่อเพิ่มการผลิตและผลิตสินค้าเกษตรที่มีคุณภาพมาตรฐานความปลอดภัย
อย่างไรก็ตามกระทรวงเกษตรและสหกรณ์กับกระทรวงอาหารและเกษตรแห่งสหพันธ์สาธารณรัฐเยอรมนี ได้ลงนามใน JDI ซึ่งมีผลบังคับใช้ตั้งแต่วันที่ 10 กันยายน 2563มีระยะเวลาโครงการ 3 ปี (กันยายน 2563-สิงหาคม 2566) โดยมีระยะเวลากว่า 1 ปี หลังจากที่ลงนามในเอกสารความตกลงฯ กรมส่งเสริมการเกษตร ในฐานะหน่วยงานรับผิดชอบหลัก ได้จัดตั้งสํานักงานดําเนินโครงการ มีผู้เชี่ยวชาญจากเยอรมนีมาปฏิบัติงานร่วมด้วยตลอดระยะเวลาโครงการ และได้มีการจัดทําแบบสอบถามและเก็บข้อมูล ลงพื้นที่และจัดการประชุมเชิงปฏิบัติการ (Workshop) เพื่อรับทราบปัญหาแนวทางการแก้ไข และได้ร่วมกันคัดเลือกพื้นที่นําร่องแปลงใหญ่ ในพืช 4 ชนิด (อ้อย มันสําปะหลัง ผัก และไม้ดอก) ใน 4 จังหวัด ได้แก่ ชัยภูมิ นครราชสีมา พระนครศรีอยุธยา และอุบลราชธานี และแผนการดําเนินงานในปี 2565 จะมีการลงพื้นที่ หารือร่วมกับเกษตรกร เพื่อเก็บข้อมูลนํามาวิเคราะห์ และจัดทําเป็นเอกสารเพื่อหาวิธีการดําเนินโครงการให้เหมาะสมในแต่ละพื้นที่นําร่อง การฝึกอบรม การศึกษาดูงานเพื่อสร้างเครือข่าย ความร่วมมือระหว่างเกษตรกรแปลงใหญ่ ข้าราชการส่วนกลางและส่วนภูมิภาค และภาคเอกชน การนําเทคโนโลยีเครื่องจักรกลทางการเกษตรมาใช้ การบริหารจัดการร่วมกัน การวิจัยร่วม ตลอดจนการจับคู่ธุรกิจ และอบรมด้าน GAP เพื่อให้เกษตรกรสามารถเป็นผู้ประกอบการบริหารจัดการฟาร์มได้อย่างยั่งยืน ต่อไป
รัฐบาลไทย-ข่าวทำเนียบรัฐบาล-นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรม AQ และ SHA+ ไม่เพียงพอ กำชับหน่วยงานเกี่ยวข้องเร่งแก้ไข
วันอังคารที่ 2 พฤศจิกายน 2564
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรม AQ และ SHA+ ไม่เพียงพอ กําชับหน่วยงานเกี่ยวข้องเร่งแก้ไข
นายกรัฐมนตรีติดตามการเริ่มเปิดประเทศรับนักท่องเที่ยว 1 พ.ย. รับทราบปัญหารถรับส่งโรงแรม AQ และ SHA+ ไม่เพียงพอ กําชับหน่วยงานเกี่ยวข้องเร่งแก้ไข
วันที่ 2 พ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าระหว่างการปฏิบัติภารกิจร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) ที่ประเทศสหราชอาณาจักร พล.อ.ประยุทธ์ จันทร์โอชา นายกรัฐมนตรี และรมว.กลาโหมได้ติดตามความเรียบร้อยเกี่ยวกับการดําเนินการของหน่วยต่างๆที่เกี่ยวข้องในกับการเปิดประเทศรับนักท่องเที่ยว ที่ตั้งแต่วันที่ 1 พ.ย. 2564 นักท่องเที่ยวจาก 63 ประเทศ/พื้นที่ สามารถเดินทางเข้าประเทศไทยโดยไม่ต้องกักตัว
ทั้งนี้ นายกรัฐมนตรีและรมว.กลาโหม ได้รับรายงานจากนายศักดิ์สยาม ชิดชอบ รมว.คมนาคม ซึ่งได้นําคณะลงพื้นที่ท่าอากาศยานสุวรรณภูมิ (ทสภ.) เพื่อตรวจเยี่ยมการดําเนินการของส่วนงานต่างๆ และประชุมออนไลน์ร่วมกับผู้บริหารของท่าอากาศยานระหว่างประเทศอีก 6 แห่ง ที่อยู่ภายใต้การดูแลของบริษัท ท่าอากาศยานไทย จํากัด (มหาชน) (ทอท.) และหน่วยงานที่เกี่ยวข้อง เช่น ด่านควบคุมโรคติดต่อระหว่างประเทศ กองบังคับการตรวจคนเข้าเมืองสํานักงานศุลกากร เพื่อรับฟังบรรยายการสรุปการดําเนินงานของแต่ละท่าอากาศยานและหน่วยงาน ซึ่งพบว่าการให้บริการของแต่ละหน่วยเป็นไปด้วยความเรียบร้อย และอยู่ภายใต้มาตรฐานการควบคุมการแพร่ระบาดของโรคโควิด-19
“ก่อนเดินทางเข้าร่วมประชุม COP26 ที่สหราชอาณาจักร นายกรัฐมนตรีได้มอบหมายรมว.คมนาคม ได้ตรวจความพร้อมการให้บริการด้านคมนาคม โดยเฉพาะทางอากาศที่เป็นช่องทางหลักที่ประเทศไทยเปิดให้นักท่องเที่ยวจาก 63 ประเทศ/พื้นที่เดินทางเข้าไทยได้โดยไม่ต้องกักตัว ให้เป็นไปด้วยความเรียบร้อย และกําชับทุกหน่วยงานให้ร่วมกันดูแลให้การเปิดประเทศครั้งนี้ช่วยฟื้นฟูเศรษฐกิจ ประชาชนกลับมามีรายได้ได้ต่อเนื่อง ซึ่งภาพรวมนายกรัฐมนตรีพอใจกับให้บริการคัดกรองอํานวยความสะดวกให้ผู้เดินทางผ่าน ท่าอากาศยานต่างๆที่เป็นไปอย่างราบรื่น” น.ส.ไตรศุลี กล่าว
น.ส.ไตรศุลี กล่าวว่า นายกรัฐมนตรีได้รับทราบประเด็นปัญหากรณีรถรับส่งนักท่องเที่ยวระหว่างท่าอากาศยานในพื้นที่กรุงเทพฯ กับโรงแรม AQ และโรงแรม SHA+ ที่ต้องมารับนักท่องเที่ยวไปดําเนินการตรวจ RT-PCR ณ โรงแรมที่พักก่อนให้ออกเดินทางท่องเที่ยวยังพื้นที่อื่นได้กรณีมีผลเป็นลบ จึงเกิดกรณีปัญหานักท่องเที่ยวต้องรอนาน นายกรัฐมนตรีจึงมอบหมายให้หน่วยงานที่เกี่ยวข้องเร่งแก้ไขปัญโดยเร็ว
นอกจากนี้ นายกรัฐมนตรีได้กําชับว่าการอํานวยความสะดวกให้นักท่องเที่ยวยังต้องอยู่ภายใต้มาตรการการคัดกรองและเฝ้าระวังโรคที่เข้มงวดและได้มาตรฐานสากล และเจ้าหน้าที่ด่านหน้าทุกคนต้องปลอดภัยด้วย
------------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สนับสนุน การนำวิจัยและพัฒนายาและเวชภัณฑ์ เพื่อให้ผู้ป่วยโควิด -19 ในไทย เข้าถึงการรักษาที่ดีที่สุด โดย สธ. ยืนยัน “ฟาวิพิราเวียร์” มีประสิทธิภาพในการรักษา
วันจันทร์ที่ 21 มีนาคม 2565
โฆษกรัฐบาลเผย “นายกฯ” สนับสนุน การนําวิจัยและพัฒนายาและเวชภัณฑ์ เพื่อให้ผู้ป่วยโควิด -19 ในไทย เข้าถึงการรักษาที่ดีที่สุด โดย สธ. ยืนยัน “ฟาวิพิราเวียร์” มีประสิทธิภาพในการรักษา
โฆษกรัฐบาลเผย “นายกฯ” สนับสนุน การนําวิจัยและพัฒนายาและเวชภัณฑ์ เพื่อให้ผู้ป่วยโควิด -19 ในไทย เข้าถึงการรักษาที่ดีที่สุด โดย สธ. ยืนยัน “ฟาวิพิราเวียร์” มีประสิทธิภาพในการรักษาผู้ป่วยโควิด – 19
วันนี้ (21 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําให้ความสําคัญกับการดูแลรักษาผู้ป่วยโควิด – 19 เน้นคําถึงถึงทุกปัจจัยอย่างครอบคลุม ทั้งประสิทธิภาพ ความปลอดภัย ความสามารถในการจัดหาเวชภัณฑ์ การจัดระบบบริการรองรับผู้ป่วยให้สามารถเข้ารับการรักษาได้อย่างทั่วถึง ทั้งนี้ ในคราวการประชุมศูนย์บริหารสถานการณ์โควิด-19 ที่ผ่านมา นายกรัฐมนตรีในฐานะผู้อํานวยการ ศบค. ยังกําชับให้ หน่วยงานที่เกี่ยวข้อง ติดตามประสิทธิภาพเวชภัณฑ์ ทั้งวัคซีนและยารักษา โดยเฉพาะให้สํารวจงานวิจัยและการพัฒนา เพื่อนํามาขึ้นทะเบียน สําหรับประชาชนได้ใช้เพิ่มเติม เพื่อส่งเสริมระบบสาธารณสุขไทยมีความเข้มแข็ง พร้อมรับมือกับสถานการณ์การแพร่ระบาดและผู้ป่วยโควิด – 19 ด้วย
ทั้งนี้ กระทรวงสาธารณสุข ยืนยันถึงประสิทธิภาพ “ยาฟาวิพิราเวียร์” ที่ใช้ในการดูแลรักษาผู้ป่วยโควิด – 19 ที่ผ่านการขึ้นทะเบียนกับ อย.ในการรักษาไข้หวัดใหญ่ พบว่าผู้ป่วยหลายรายมีอาการดีขึ้น มีผลการรักษาที่ดี ผู้เชี่ยวชาญด้านการรักษาและควบคุมป้องกันโรคจึงพิจารณาให้นํายาฟาวิพิราเวียร์มาใช้ในการดูแลรักษาผู้ป่วยโควิด – 19 ประกอบกับไทยเองสามารถจัดหายาฟาวิพิราเวียร์จํานวนมากได้ในราคาที่ไม่แพง ยืนยันว่าไม่มีการนํายาที่ไม่มีประสิทธิภาพ หรือเป็นอันตรายมาใช้ในการรักษาผู้ป่วย
สําหรับผู้ติดเชื้อโควิด - 19 รายใหม่วันนี้ รวม 23,441 ราย จําแนกเป็นผู้ป่วยจากในประเทศ 23,403 ราย ผู้ป่วยมาจากต่างประเทศ 38 ราย ผู้ป่วยสะสม 1,153,975 ราย (ตั้งแต่ 1 มกราคม 2565) หายป่วยกลับบ้าน 23,153 ราย หายป่วยสะสม 944,243 ราย (ตั้งแต่ 1 มกราคม 2565) ผู้ป่วยกําลังรักษา 240,339 ราย เสียชีวิต 88 ราย ล่าสุดการให้บริการวัคซีน โควิด-19 สะสมอยู่ที่ 127,399,154 โดส เข็มที่ 1 ฉีดสะสม 54,881,358 โดส เข็มที่ 2 ฉีดสะสม 50,102,809 โดส เข็มที่ 3 ฉีดสะสม 20,440,649 โดส เข็มที่ 4 ฉีดสะสม 1,974,338 โดส
..............................
รัฐบาลไทย-ข่าวทำเนียบรัฐบาล-“อนุทิน” นำทีมไทยเข้าร่วมประชุมรัฐมนตรีสาธารณสุข
วันศุกร์ที่ 13 พฤษภาคม 2565
“อนุทิน” นําทีมไทยเข้าร่วมประชุมรัฐมนตรีสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนไทย ร่วมประชุมรัฐมนตรีสาธารณสุขอาเซียนและการประชุมที่เกี่ยวข้อง หารือแนวทางในการดําเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนไทย ร่วมประชุมรัฐมนตรีสาธารณสุขอาเซียนและการประชุมที่เกี่ยวข้อง หารือแนวทางในการดําเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ได้เป็นหัวหน้าคณะผู้แทนไทย เดินทางเข้าร่วมการประชุมรัฐมนตรีสาธารณสุขอาเซียน ครั้งที่15 (15th ASEAN Health MinistersMeeting: 15th AHMM) และการประชุมอื่นที่เกี่ยวข้อง รวมทั้งการประชุมรัฐมนตรีสาธารณสุขอาเซียน-สหรัฐอเมริกาสมัยพิเศษ ระหว่างวันที่13-15 พฤษภาคม 2565 ณ เมืองบาหลี สาธารณรัฐอินโดนีเซีย ซึ่งการประชุมรัฐมนตรีสาธารณสุขอาเซียนครั้งนี้มีวาระที่สําคัญคือ การให้การรับรองเอกสารเชิงนโยบายของอาเซียนและแผนงานด้านสาธารณสุขระยะ 5 ปี และจะมีการประชุมกับรัฐมนตรีสาธารณสุขของประเทศคู่เจรจาที่สําคัญ คือ สาธารณรัฐประชาชนจีน สาธารณรัฐเกาหลี ญี่ปุ่น และสหรัฐอเมริกา โดยจะมีการหารือถึงแนวทางในการดําเนินงานความร่วมมือด้านสาธารณสุข และรับรองแผนความร่วมมือระหว่างกันเพื่อสร้างความมั่นคงด้านสุขภาพของภูมิภาค คาดว่าจะมีการหารือกันอย่างเข้มข้น เนื่องจากจะเป็นครั้งแรกที่รัฐมนตรีสาธารณสุขอาเซียนและประเทศคู่เจรจาได้พบกันพร้อมหน้าในรอบ 2 ปี หลังจากสถานการณ์โควิด 19 อีกทั้งยังเป็นครั้งแรกที่รัฐมนตรีสาธารณสุขอาเซียนได้หารือกับรัฐมนตรีสาธารณสุขของสหรัฐอเมริกา ที่เดินทางมาร่วมประชุมที่บาหลีด้วยตัวเองด้วย
นายอนุทินกล่าวอีกว่า จะใช้โอกาสนี้ในการหารือทวิภาคี (Bilateral meeting) กับรัฐมนตรีสาธารณสุขอาเซียนและประเทศคู่เจรจาทุกประเทศ เพื่อเชิญประเทศที่เป็นสมาชิกของเอเปคมาประชุมระดับสูงว่าด้วยสุขภาพและเศรษฐกิจ (APEC High Level Meeting on Health and the Economy) ที่กระทรวงสาธารณสุขไทยจะเป็นเจ้าภาพจัดการประชุมในเดือนสิงหาคม 2565 และจะขอรับการสนับสนุนจากประเทศดังกล่าวให้ประเทศไทยเป็นประเทศที่ตั้งของศูนย์อาเซียนด้านสาธารณสุขฉุกเฉินและโรคอุบัติใหม่ (ASEAN Center for Public Health Emergency and Emerging Diseases) ซึ่งขณะนี้ประเทศสมาชิกอาเซียนอยู่ระหว่างกระบวนการคัดเลือกประเทศที่ตั้งศูนย์ โดยมีประเทศคู่แข่งคือ อินโดนีเซีย และเวียดนาม ซึ่งจะพยายามสุดความสามารถเพื่อให้ไทยได้รับการคัดเลือกให้เป็นประเทศที่ตั้งของศูนย์นี้ให้ได้
ทั้งนี้ การประชุมรัฐมนตรีสาธารณสุขอาเซียนจัดขึ้นเป็นประจําทุก 2 ปี เพื่อพิจารณาประเด็นสําคัญในการดําเนินความร่วมมือด้านสาธารณสุขภายใต้กรอบอาเซียน โดยประเทศสมาชิกจะเวียนกันเป็นเจ้าภาพเรียงตามอักษรภาษาอังกฤษ โดยในปีนี้ประเทศอินโดนีเซียเป็นเจ้าภาพจัดการประชุม
********************************************* 13 พฤษภาคม 2565
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในการประชุม UNEP@50 เน้นย้ำการยกระดับความร่วมมืออย่างสร้างสรรค์ พร้อมชูโมเดลเศรษฐกิจ BCG ปูทางสู่การพัฒนาและฟื้นฟูเศรษฐกิจที่เป็นมิตรต่อสิ่งแวดล้อม
วันพฤหัสบดีที่ 3 มีนาคม 2565
นายกฯ กล่าวถ้อยแถลงในการประชุม UNEP@50 เน้นย้ําการยกระดับความร่วมมืออย่างสร้างสรรค์ พร้อมชูโมเดลเศรษฐกิจ BCG ปูทางสู่การพัฒนาและฟื้นฟูเศรษฐกิจที่เป็นมิตรต่อสิ่งแวดล้อม
นายกฯ กล่าวถ้อยแถลงในการประชุม UNEP@50 เน้นย้ําการยกระดับความร่วมมืออย่างสร้างสรรค์ พร้อมชูโมเดลเศรษฐกิจ BCG ปูทางสู่การพัฒนาและฟื้นฟูเศรษฐกิจที่เป็นมิตรต่อสิ่งแวดล้อม
วันนี้ (วันพฤหัสบดีที่ 3 มีนาคม 2565) เวลา 16.50 น. ตามเวลาประเทศไทย (หรือเท่ากับเวลา 12.50 น. ของกรุงไนโรบี) ณ สาธารณรัฐเคนยา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกล่าวถ้อยแถลงผ่านการบันทึกเทปถ้อยแถลงล่วงหน้า ในพิธีเปิดการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ (United Nations Environment Programme @50: UNEP@50) โดยนายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญของถ้อยแถลง ดังนี้
นายกรัฐมนตรีกล่าวถึงประเด็นปัญหาสิ่งแวดล้อมต่าง ๆ และวิกฤตโควิด-19 ซึ่งเป็นผลจากการพัฒนาที่ไม่สมดุล และการคุกคามธรรมชาติ นายกรัฐมนตรีเห็นว่า UNEP ควรยกระดับบทบาทในการแก้ไขปัญหาสิ่งแวดล้อม โดยการบูรณาการการทํางานร่วมกับสํานักเลขาธิการของความตกลงพหุภาคีระหว่างประเทศด้านสิ่งแวดล้อม (Multilateral Environmental Agreements: MEAs) ผ่านสํานักงานในภูมิภาคต่าง ๆ ทั่วโลก ซึ่งเป็นจุดแข็งสําคัญที่ช่วยเสริมกลไกในการบรรลุเป้าหมายในภาพรวม โดยนายกรัฐมนตรียินดีที่ไทยได้รับความไว้วางใจให้เป็นที่ตั้งของสํานักงานภูมิภาคของ UNEP ในเอเชียและแปซิฟิกมายาวนานเกือบ 50 ปี ตลอดจนเน้นย้ําความพร้อมของไทยในการสนับสนุนการดําเนินงานของ UNEP อย่างแข็งขันต่อไป
ในระดับประเทศ ไทยบังคับใช้กฎหมายและนโยบายด้านสิ่งแวดล้อมอย่างเข้มข้น ใช้ข้อมูลทางวิทยาศาสตร์และความรู้พื้นบ้านไทยจากปราชญ์ชาวบ้านอย่างผสมผสาน ตลอดจนได้พัฒนากฎหมายด้านสิ่งแวดล้อมและกฎหมายที่เกี่ยวข้องมาอย่างต่อเนื่อง โดยนายกรัฐมนตรีเห็นว่า ประเด็นด้านสิ่งแวดล้อมเป็นโอกาสร่วมมือกันอย่างสร้างสรรค์ และหวังว่า UNEP จะสนับสนุนการแสวงหาแนวทางและนวัตกรรมใหม่ ๆ ที่ส่งเสริมผลประโยชน์ร่วมกันในการแก้ไขปัญหาสิ่งแวดล้อม โดยคํานึงถึงศักยภาพที่แตกต่างกันของแต่ละประเทศ นอกจากนี้ ในฐานะเจ้าภาพการประชุมเอเปคปีนี้ ไทยจะส่งเสริมโมเดลเศรษฐกิจ BCG ซึ่งเป็นการสร้างความสมดุลของสรรพสิ่ง ควบคู่กับการใช้นวัตกรรมเพิ่มคุณค่า เพื่อนําไปสู่การพัฒนาเศรษฐกิจที่เป็นมิตรกับสิ่งแวดล้อม และเป็นแนวทางสําหรับการฟื้นฟูภายหลังสถานการณ์โควิด-19
อนึ่ง การประชุมสมัยพิเศษ UNEP@50 จัดขึ้นระหว่างวันที่ 3 - 4 มีนาคม 2565 โดยเป็นการประชุมระดับสูง (High Level Segment) ในโอกาสวาระครบรอบ 50 ปี ของ UNEP ภายใต้หัวข้อหลัก “Strengthening UNEP for the implementation of the environmental dimension of the 2030 Agenda for Sustainable Development” ทั้งนี้ นายอูฮูรู เคนยาตา ประธานาธิบดีสาธารณรัฐเคนยา เป็นผู้กล่าวเปิด โดยมีผู้นําและผู้แทนองค์การระหว่างประเทศที่เข้าร่วม อาทิ นายอันโตนิอู กุแตเรช เลขาธิการสหประชาชาติ, อิงเกอร์ แอนเดอร์สัน ผู้อํานวยการโครงการสิ่งแวดล้อมแห่งสหประชาชาติ (UNEP), นายโมเควซี มาซีซี ประธานาธิบดีแห่งสาธารณรัฐบอตสวานา, นายมูฮัมมาดู บูฮารี ประธานาธิบดีสหพันธ์สาธารณรัฐไนจีเรีย ซึ่งนอกเหนือจากนั้น ผู้นําทั่วโลกได้ร่วมส่งกล่าวถ้อยแถลงผ่านการบันทึกเทปล่วงหน้า
รัฐบาลไทย-ข่าวทำเนียบรัฐบาล-กรมการศาสนา จัดพิธีเจริญพระพุทธมนต์เฉลิมพระเกียรติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565
วันศุกร์ที่ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร
เนื่องในโอกาสวันคล้ายวันประสูติ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร
เนื่องในโอกาสวันคล้ายวันประสูติ 29 เมษายน 2565
วันที่ 29 เมษายน 2565 พระธรรมวชิรโมลี เจ้าอาวาสวัดยานนาวา เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์เฉลิมพระเกียรติสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นายประสพ เรียงเงิน หัวหน้าผู้ตรวจราชการกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และประชาชนเข้าร่วม ณ วัดยานนาวา เขตสาทร กรุงเทพมหานคร
นายอิทธิพล กล่าวว่า ในปีงบประมาณ พ.ศ. 2565 รัฐบาลมีนโยบายปกป้อง เชิดชูสถาบันหลักของชาติ รวมทั้งให้การทํานุบํารุงอุปถัมภ์พระพุทธศาสนาและส่งเสริมให้องค์กรทางศาสนามีบทบาทในการปลูกฝังคุณธรรมจริยธรรม อนุรักษ์ ฟื้นฟู และเผยแพร่มรดกทางวัฒนธรรม เพื่อเป็นการสอดคล้องกับนโยบายของรัฐบาลโดยร่วมเชิดชูสถาบันชาติ สถาบันศาสนา และสถาบันพระมหากษัตริย์ กรมการศาสนา กระทรวงวัฒนธรรม ได้จัดกิจกรรมเฉลิมพระเกียรติสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565 ทั้งในส่วนกลางและส่วนภูมิภาคในส่วนกลาง จัดพิธีเจริญพระพุทธมนต์ ณ วัดยานนาวา เขตสาทร กรุงเทพมหานคร เพื่อส่งเสริมให้คนไทยนําหลักคําสอนทางศาสนามาประยุกต์ใช้ในการพัฒนาคุณภาพชีวิตและพัฒนาสังคมไปสู่ความยั่งยืน ส่งเสริมให้ประชาชนร่วมกันทําความดี บําเพ็ญกุศล ถวายพระกุศล แสดงออกถึงความรักและหวงแหนในสถาบันหลักของชาติ นําหลักคําสอนทางศาสนามาใช้ในการดําเนินชีวิต สืบสานวัฒนธรรมประเพณีทางด้านศาสนา และเสริมสร้างความรักสามัคคีของประชาชนในชาติให้มั่นคงสืบไป
ในส่วนภูมิภาค ร่วมกับสํานักงานวัฒนธรรมจังหวัด 76 จังหวัด จัดกิจกรรมตามความพร้อมของแต่ละพื้นที่ ประกอบด้วย พิธีเจริญพระพุทธมนต์ กิจกรรมจิตอาสาบําเพ็ญสาธารณประโยชน์ กิจกรรมนิทรรศการน้อมรําลึกในพระมหากรุณาธิคุณฯ กิจกรรมเทิดทูนสถาบันพระมหากษัตริย์ ในมิติทางศาสนา
การเจริญพระพุทธมนต์นั้น คือการสวดสาธยายพระพุทธมนต์ มีมาตั้งแต่สมัยพุทธกาล ส่วนใหญ่คือ
คําสอนของพระพุทธเจ้า บางส่วนเรียกว่าพระปริตร หมายถึง เครื่องป้องกันรักษาความคุ้มครองให้พ้นทุกข์ภัยต่างๆ โดยเชื่อว่าสามารถช่วยป้องกันภัยอันตราย และทําให้เกิดความสุขสวัสดี ซึ่งตามคติความเชื่อแต่ครั้งโบราณ
เมื่อบุคคลอันเป็นที่เคารพนับถือมีอายุครบรอบปีที่เป็นวาระสําคัญ ควรจะได้มีการบําเพ็ญกุศลครั้งใหญ่ เพื่อให้เกิดความเป็นสิริมงคล ปราศจากโรคาพยาธิ มีความเจริญรุ่งเรือง อันเป็นการแสดงออกถึงความกตัญญูกตเวที
รัฐบาลไทย-ข่าวทำเนียบรัฐบาล-เคาะแล้ว! ค่าจ้างขั้นต่ำปี 65 ขึ้นสูงสุด 354 บาท ต่ำสุด 328 บาท มีผล 1 ตุลาคมนี้
วันศุกร์ที่ 26 สิงหาคม 2565
เคาะแล้ว! ค่าจ้างขั้นต่ําปี 65 ขึ้นสูงสุด 354 บาท ต่ําสุด 328 บาท มีผล 1 ตุลาคมนี้
มติคณะกรรมการค่าจ้าง สรุปผลปรับค่าจ้างขั้นต่ําปี  2565 แบ่งเป็น 9 อัตรา ชลบุรี ระยอง ภูเก็ตขึ้นสูงสุด 354 บาท ต่ําสุดอยู่ที่ยะลา ปัตตานี นราธิวาส น่าน และอุดรธานี ปรับขึ้น 328 บาท ส่วนกรุงเทพและปริมณฑล อยู่ที่ 353 บาท เพื่อให้มีผล 1 ตุลาคม 2565
นายบุญชอบ สุทธมนัสวงษ์ ปลัดกระทรวงแรงงาน เปิดเผยภายหลังเป็นประธานการประชุมคณะกรรมการค่าจ้างชุดที่ 21 ครั้งที่ 8/2565 ว่า คณะกรรมการค่าจ้างได้ประชุมพิจารณาและมีมติการขึ้นอัตราค่าจ้างขั้นต่ํา ประจําปี 2565 โดยได้ข้อสรุปร่วมกันในการปรับขึ้นซึ่งแบ่งเป็น 9 อัตรา ได้แก่
1) ค่าจ้าง 354 บาท มี 3 จังหวัด คือ ชลบุรี ระยอง และภูเก็ต
2) ค่าจ้าง 353 บาท มี 6 จังหวัด คือ กรุงเทพมหานคร นนทบุรี นครปฐม ปทุมธานี สมุทรปราการ และสมุทรสาคร
3) ค่าจ้าง 345 บาท มี 1 จังหวัด คือ ฉะเชิงเทรา
4) ค่าจ้าง 343 บาท มี 1 จังหวัด คือ พระนครศรีอยุธยา
5) ค่าจ้าง 340 บาท มี 14 จังหวัด คือ ปราจีนบุรี หนองคาย อุบลราชธานี พังงา กระบี่ ตราด ขอนแก่น เชียงใหม่ สุพรรณบุรี สงขลา สุราษฎร์ธานี นครราชสีมา ลพบุรี และสระบุรี
6) ค่าจ้าง 338 บาท มี 6 จังหวัด คือ มุกดาหาร กาฬสินธุ์ สกลนคร สมุทรสงคราม จันทบุรี และนครนายก
7) ค่าจ้าง 335 บาท มี 19 จังหวัด คือ เพชรบูรณ์ กาญจนบุรี บึงกาฬ ชัยนาท นครพนม พะเยาสุรินทร์ ยโสธร ร้อยเอ็ด เลย พัทลุง อุตรดิตถ์ นครสวรรค์ ประจวบคีรีขันธ์ พิษณุโลก อ่างทอง สระแก้ว บุรีรัมย์ และเพชรบุรี
8) ค่าจ้าง 332 บาท มี 22 จังหวัด คือ อํานาจเจริญ แม่ฮ่องสอน เชียงราย ตรัง ศรีสะเกษ หนองบัวลําภู อุทัยธานี ลําปาง ลําพูน ชุมพร มหาสารคาม สิงห์บุรี สตูล แพร่ สุโขทัย กําแพงเพชร ราชบุรี ตาก นครศรีธรรมราช ชัยภูมิ ระนอง และพิจิตร
9) ค่าจ้าง 328 บาท มี 5 จังหวัด คือ ยะลา ปัตตานี นราธิวาส น่าน และอุดรธานี
นายบุญชอบ กล่าวต่อว่า การพิจารณาค่าจ้างขั้นต่ําในปี 2565 ในครั้งนี้มีอัตราค่าเฉลี่ยอยู่ที่ 337 บาท คิดเป็น 5.02 เปอร์เซ็นต์ โดยที่ประชุมได้พิจารณากําหนดบนพื้นฐานของความเสมอภาค เพื่อให้นายจ้างสามารถประกอบธุรกิจอยู่ได้ ลูกจ้างสามารถดํารงชีวิตอยู่ได้อย่างเป็นสุข และเพื่อเพิ่มกําลังซื้อภายในประเทศ ทั้งนี้ เมื่อมีการกําหนดอัตราค่าจ้างขั้นต่ํา ปี 2565 แล้ว คณะกรรมการค่าจ้างได้มีข้อเสนอให้รัฐบาลมีการออกมาตรการเพื่อลดผลกระทบจากการปรับอัตราค่าจ้างขั้นต่ําในส่วนค่าใช้จ่ายของผู้ประกอบการ เพื่อนําเรื่องนี้เสนอคณะรัฐมนตรีพิจารณามอบหมายให้กระทรวงที่เกี่ยวข้องดําเนินการ ทั้งนี้ กระทรวงแรงงานจะนําผลสรุปเสนอเข้าที่ประชุมคณะรัฐมนตรี (ครม.) พิจารณาให้ความเห็นชอบโดยเร็วที่สุด เพื่อให้มีผลใช้บังคับตั้งแต่วันที่ 1 ตุลาคม 2565 เป็นต้นไป
รัฐบาลไทย-ข่าวทำเนียบรัฐบาล-โฆษกรัฐบาลแจง รัฐบาลชุดนี้ ทำราคาปาล์มสูงสุดในรอบหลายปี วอนชาวสวนปาล์มเข้าใจการทำงาน ปัญหาทุกอย่างเป็นลูกโซ่ ต้องแก้ไขด้วยความเข้าใจซึ่งกันและกัน “นายกฯ” ห่วงใยประชาชนทุกกลุ่ม
วันศุกร์ที่ 26 พฤศจิกายน 2564
โฆษกรัฐบาลแจง รัฐบาลชุดนี้ ทําราคาปาล์มสูงสุดในรอบหลายปี วอนชาวสวนปาล์มเข้าใจการทํางาน ปัญหาทุกอย่างเป็นลูกโซ่ ต้องแก้ไขด้วยความเข้าใจซึ่งกันและกัน “นายกฯ” ห่วงใยประชาชนทุกกลุ่ม
โฆษกรัฐบาลแจง รัฐบาลชุดนี้ ทําราคาปาล์มสูงสุดในรอบหลายปี วอนชาวสวนปาล์มเข้าใจการทํางานของรัฐบาล ปัญหาทุกอย่างเป็นลูกโซ่ ต้องแก้ไขด้วยความเข้าใจซึ่งกันและกัน “นายกฯ” ห่วงใยประชาชนทุกกลุ่ม
(26 พ.ย. 64) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อห่วงกังวลจากกลุ่มชาวสวนปาล์มที่หวั่นว่า การปรับสูตร ให้เหลือน้ํามันดีเซลหมุนเร็วเหลือเพียง บี7 และขอความร่วมมือกําหนดค่าการตลาดที่ 1.40/ ลิตร ในเดือนธันวาคม 2564 – เดือนมีนาคม 2565 จากมติคณะกรรมการบริหารนโยบายพลังงาน (กบง.) ล่าสุด ซึ่งต้องขอความเข้าใจจากพี่น้องเกษตรชาวสวนปาล์ม รัฐบาลพยายามแก้ปัญหาราคาพลังงานทั้งระบบ และพยายามอย่างที่สุดจะให้เกิดผลกระทบต่อผู้ที่ได้รับผลกระทบอย่างน้อยที่สุด อย่างไรก็ตาม ทั้งนี้ปัญหาทุกอย่าง เกี่ยวเนื่องเป็นวงจรห่วงโซ่ มีหลายกลุ่มอาชีพที่เกี่ยวข้องต้องอาศัยความเข้าใจซึ่งกันและกันในการแก้ปัญหา รัฐบาลนี้ได้ความสําคัญกับการแก้ปัญหากับเกษตรกรทุกพืช เพราะเป็นประชากรกลุ่มใหญ่ที่สุดขงงประเทศและมีความสําคัญต่อระบบเศรษฐกิจ
โฆษกประจําสํานักนายกรัฐมนตรี กล่าวต่อไปว่า ราคาน้ํามันปาล์มดิบทําราคาสูงขึ้นมากในรัฐบาลชุดนี้ ถึงกิโลกรัมละเกือบ 9 บาท ซึ่งเป็นราคาที่สูงที่สุดในหลายปีที่ผ่านมา จากเดิมที่ชาวสวนปาล์มเคยขายได้ในราคากิโลกรัมละ 2-3 บาท อีกทั้ง ภาคการส่งออกและบริโภคในต่างประเทศที่เริ่มกลับมาฟื้นตัว ราคาน้ํามันปาล์มดิบในตลาดโลกอยู่ในทิศทางขาขึ้นตลอด 2 ปีที่ผ่านมา รัฐบาล โดยคณะรัฐมนตรี ได้มีมติเห็นชอบโครงการเร่งส่งออกปาล์มน้ํามัน 3 แสนตัน ภายในเดือน มีนาคม 2564 ที่ผ่านมา กระทรวงพลังงานในการเร่งหารือหน่วยงานเกี่ยวข้อง เพื่อจัดซื้อน้ํามันปาล์มดิบกว่า 100,000 ตัน เพื่อใช้ในโครงการผลิตไฟฟ้า และยังผลักดันให้เกิดโครงการประกันรายได้เกษตรกรชาวสวนปาล์มน้ํามันเพื่อรักษาเสถียรภาพของราคาเพื่อช่วยเหลือช่วยเหลือเกษตรกรผู้ปลูกปาล์มอีกด้วย
“ราคาน้ํามันโลกมีขึ้น-ลง เป็นไปตามหลักการ demand -supply และสถานการณ์โลกในระยะเวลานั้น มาตรการที่ออกมาจึงเป็นเพียงช่วงเวลาสั้นๆ จึงอยากให้ทุกกลุ่มเข้าใจความพยายามของรัฐบาลในการเร่งแก้ไขปัญหาวิกฤตเฉพาะ ซึ่งจุดมุ่งหมายคือ ผู้ประกอบการ ยังสามารถดําเนินกิจการ ต่อไปได้ ท่านนายกรัฐมนตรีเอง ก็สั่งให้มีการติดตามประเมินผลสัมฤทธ์ของมาตรการนี้ เพื่อจะนํามากําหนดเป็นแนวทางในการดําเนินมาตรการพลังงานในระยะต่อไป ” นายธนกร กล่าว
...................
รัฐบาลไทย-ข่าวทำเนียบรัฐบาล-ศบค. เคาะปรับระดับโซนสีพื้นที่ใหม่ พร้อมวางแนวทางจัดงานปีใหม่ – ปรับมาตรการเข้าประเทศ
วันจันทร์ที่ 13 ธันวาคม 2564
ศบค. เคาะปรับระดับโซนสีพื้นที่ใหม่ พร้อมวางแนวทางจัดงานปีใหม่ – ปรับมาตรการเข้าประเทศ
.....
ที่ประชุม ศบค. (13 ธ.ค.) มีมติปรับระดับพื้นที่สถานการณ์ทั่วราชอาณาจักร มีผลตั้งแต่ 16 ธ.ค. เป็นต้นไป ดังนี้ พื้นที่ควบคุมสูงสุดและเข้มงวด พื้นที่ควบคุมสูงสุด และพื้นที่เฝ้าระวัง 0 จว./ พื้นที่ควบคุม (สีส้ม) 39 จว./ พื้นที่เฝ้าระวังสูง (สีเหลือง) 30 จว./ พื้นที่สีฟ้า (นําร่องท่องเที่ยว) เพิ่มเป็น 8 จว. โดยมีพื้นที่นําร่องบางพื้นที่ในจังหวัด 18 จังหวัด โดยเพิ่ม จ.ชลบุรี เป็นพื้นที่นําร่องการท่องเที่ยวทั้งจังหวัด
.
สําหรับมาตรการเดินทางเข้าราชอาณาจักร
- การพํานักในพื้นที่นําร่องการท่องเที่ยว (Sandbox Programme) และการเข้ากักตัว (Quarantine Facilities) ต้องมีระยะเวลาพํานัก/กักตัว 7 วัน
- การปรับการตรวจหาเชื้อสําหรับ Test and Go และพื้นที่นําร่องการท่องเที่ยว (Sandbox Programme) เป็น RT–PCR ครั้งที่ 1 และยังคงตรวจ ATK ด้วยตนเองครั้งที่ 2
.
ส่วนการปรับมาตรการการจัดงานช่วงเทศกาลปีใหม่ 2565 กําหนดให้สามารถเปิดบริการและบริโภคสุราในคืนวันที่ 31 ธ.ค. 64 - 1 ม.ค. 65 ได้ไม่เกิน 01.00 น เฉพาะร้านที่เปิดโล่ง อากาศถ่ายเทสะดวก และจะต้องปฏิบัติตามมาตรการป้องกันควบคุมโรคที่กระทรวงสาธารณสุขกําหนด (COVID Free Setting) อย่างเคร่งครัด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.ไฟเขียวยกเว้นค่าผ่านทางทางหลวงพิเศษหมายเลข 7 และทางหลวงพิเศษหมายเลข 9ช่วงปีใหม่ ช่วยให้การจราจรมีความคล่องตัวและลดภาระค่าใช้จ่ายให้ประชาชน
วันอังคารที่ 14 ธันวาคม 2564
ครม.ไฟเขียวยกเว้นค่าผ่านทางทางหลวงพิเศษหมายเลข 7 และทางหลวงพิเศษหมายเลข 9ช่วงปีใหม่ ช่วยให้การจราจรมีความคล่องตัวและลดภาระค่าใช้จ่ายให้ประชาชน
ครม.ไฟเขียวยกเว้นค่าผ่านทางทางหลวงพิเศษหมายเลข 7 และทางหลวงพิเศษหมายเลข 9ช่วงปีใหม่ ช่วยให้การจราจรมีความคล่องตัวและลดภาระค่าใช้จ่ายให้ประชาชน
วันที่ 14 ธันวาคม 2564 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติในหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน-บางพลี และตอนพระประแดง–บางแคช่วงพระประแดง-ต่างระดับบางขุนเทียน ตั้งแต่เวลา 00.01 นาฬิกา ของวันพฤหัสบดีที่ 30 ธันวาคม 2564 ถึงเวลา 24.00 นาฬิกา ของวันจันทร์ที่ 3 มกราคม 2565
ทั้งนี้ เนื่องจากวันหยุดราชการประจําปี กําหนดให้วันศุกร์ที่ 31 ธันวาคม 2564 เป็นวันหยุดสิ้นปี และวันจันทร์ที่ 3 มกราคม 2565 เป็นวันหยุดชดเชยวันขึ้นปีใหม่ ทําให้มีวันหยุดต่อเนื่องในช่วงเทศกาลปีใหม่รวม 4 วันจึงคาดหมายว่าจะมีประชาชนจํานวนมากเดินทางกลับภูมิลําเนา เป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล โดยเฉพาะบริเวณหน้าด่านเก็บค่าผ่านทางคาดว่าการจราจรจะติดขัดหลายกิโลเมตร เนื่องจากประชาชนรอชําระค่าธรรมเนียมผ่านทาง ดังนั้นจึงยกเว้นค่าผ่านทางบนทางหลวงพิเศษหมายเลข7 และ หมายเลข9 ดังกล่าว ในวันหยุดต่อเนื่อง เพื่อช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทําให้การจราจรมีความคล่องตัว ช่วยแบ่งเบาภาระค่าใช้จ่ายในการเดินทาง ลดภาระค่าครองชีพของประชาชน รวมทั้งเป็นการลดการใช้พลังงานของประเทศและลดมลพิษทางอากาศ
------------------------------
รัฐบาลไทย-ข่าวทำเนียบรัฐบาล- ”อลงกรณ์”กระชับความร่วมมือกับบริษัทการค้าญี่ปุ่นหวังพัฒนาสินค้าเกษตรของไทยเพิ่มส่งออกกว่าแสนล้านบาท
วันอาทิตย์ที่ 3 กรกฎาคม 2565
”อลงกรณ์”กระชับความร่วมมือกับบริษัทการค้าญี่ปุ่นหวังพัฒนาสินค้าเกษตรของไทยเพิ่มส่งออกกว่าแสนล้านบาท
“เฉลิมชัย” เดินหน้าขยายตลาดญี่ปุ่นส่ง ”อลงกรณ์”กระชับความร่วมมือกับบริษัทการค้าญี่ปุ่นหวังพัฒนาสินค้าเกษตรของไทยเพิ่มส่งออกกว่าแสนล้านบาท
รายงานข่าวจากกระทรวงเกษตรและสหกรณ์แจ้งวันนี้ (3ก.ค.) ว่า นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจํากรุงโตเกียว โชติ พึงเจริญพงศ์ คณะทํางานที่ปรึกษารัฐมนตรีเกษตรฯ นายณฐกร สุวรรณธาดา คณะที่ปรึกษารัฐมนตรีเกษตรฯ. น.ส.นิณา รัตนจินดา ผู้บริหาร โปรเฟสอินเตอร์เนชั่นแนลและคณะเข้าเยี่ยมชมระบบความเย็น (Cold Chain) และรับฟังข้อมูลระบบโลจิสติกส์ ระบบเครือข่ายตลาดค้าส่งค้าปลีก รวมถึงการบริหารจัดการคลังสินค้าในการนําเข้าสินค้าเกษตรของไทยมายังประเทศญี่ปุ่น ณ บริษัท P.K. SIAM เมืองโยโกฮามา จังหวัดคานากาวะ โดยมี นายรุ่งสิทธิ์ สนธิอัชชรา ผู้จัดการฝ่ายการค้า(Trading Division Manager) ให้การต้อนรับ พาชมพร้อมบรรยายสรุป โดยบริษัท พี.เค.สยาม (P.K.SIAM) เป็นบริษัทผู้นําเข้าผักและผลไม้รายใหญ่ในกรุงโตเกียว อาทิ มะม่วงทุเรียน กล้วยหอม ส้มโอ มะพร้าว มังคุด ผักสด น้ํามะนาวคั้นสด รวมถึงสินค้าแปรรูป อาหาร ผลไม้กระป๋อง เป็นต้น
จากนั้น นายอลงกรณ์และคณะได้เดินทางไปพบหารือกับคณะผู้บริหารของบริษัทไนไกนิตโตะซึ่งเป็นบริษัทโลจิสติกส์ รายใหญ่มีการร่วมทุนกับไทยจัดตั้งบริษัทในประเทศไทยมากว่า25ปีพร้อมกับเยี่ยมชมระบบขนส่งทางเรือทางอากาศซึ่งมีบริการขนส่งยางพาราและเครื่องจักรกลการเกษตรด้วย
นายอลงกรณ์ กล่าวว่า การเดินทางเยือนญี่ปุ่นครั้งนี้เป็นไปตามข้อสั่งการของ ดร. เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่มีนโยบายขยายความร่วมมือทางด้านการเกษตรกับประเทศญี่ปุ่นในมิติต่างๆภายหลังจาก นายเก็นจิโร คาเนโกะ รัฐมนตรีว่าการกระทรวงเกษตร ป่าไม้ และประมงญี่ปุ่น พร้อมคณะเข้าพบหารือกับดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในโอกาสเดินทางเยือนประเทศไทยอย่างเป็นทางการเมื่อต้นเดือนพฤษภาคมที่ผ่านมา
“ญี่ปุ่นเป็นตลาดส่งออกสินค้าเกษตรและอาหารที่สําคัญอันดับ 2 ของไทย ในระหว่างปี 2562-2564ไทยมีสัดส่วนการส่งออกไปญี่ปุ่นประมาณร้อยละ 11.35 ของมูลค่าการส่งออกสินค้าเกษตรไปตลาดโลก มีการส่งออก เฉลี่ยปีละ 144,820 ล้านบาท โดยสินค้าส่งออกที่สําคัญได้แก่ เนื้อไก่ปรุงแต่ง ชิ้นเนื้อไก่แช่แข็ง อาหารสัตว์เลี้ยง ปลาทูนา ปลาสคิปแจ็ค และปลาโบนิโต และ ยางแผ่นรมควัน ทั้งนี้ ที่ผ่านมา ไทยได้ดุลการค้าสินค้าเกษตรกับญี่ปุ่นมากกว่า 130,000 ล้านบาทญี่ปุ่นสามารถผลิตอาหารได้ไม่ถึง40%ของความต้องการในประเทศมีนโยบายเพิ่มความมั่นคงทางอาหาร และด้วยจํานวนประชากรที่มีกว่า125ล้านคนมีกําลังซื้อสูงมีสัมพันธ์ที่ดีกับไทยตลอดมาจึงเป็นโอกาสและจังหวะที่ดีมากในการขยายการส่งออกสินค้าเกษตรและอาหารมายังตลาดญี่ปุ่นเพิ่มขึ้นรวมทั้งการร่วมลงทุนด้านเกษตรอุตสาหกรรม เครื่องจักรกลและเทคโนโลยีเกษตรระหว่าง 2 ประเทศตลอดจนการพัฒนาระบบโลจิสติกส์ทางเรือและทางอากาศ ให้มีต้นทุนและเวลาที่ลดลงมาประการสําคัญคือการรับฟังความเห็นเกี่ยวกับปัญหา อุปสรรคและข้อเสนอแนะโดยตรงจากผู้ประกอบการของไทยและญี่ปุ่นโดยตรงเพื่อนําไปสู่การแก้ไขปัญหาและกําหนดมาตรการส่งเสริมสนับสนุนของภาครัฐที่มีประสิทธิภาพต่อไป รวมทั้งแนวโน้มความต้องการของตลาดและรสนิยมของผู้บริโภคสําคัญมาก ต่อการเพิ่มไลน์การผลิตสินค้าเกษตรและอาหารให้สอดคล้องกับตลาดญี่ปุ่นตามยุทธศาสตร์ตลาดนําการผลิต”
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์อุทกภัยบนทางหลวงประจำวันที่ 14 พฤศจิกายน 2564 เวลา 12.30 น.
วันอาทิตย์ที่ 14 พฤศจิกายน 2564
กรมทางหลวง รายงานสถานการณ์อุทกภัยบนทางหลวงประจําวันที่ 14 พฤศจิกายน 2564  เวลา 12.30 น.
รถทุกชนิดผ่านได้ ทล. อัพเดทเข้าสู่โหมดสัญจรปกติ จัดเจ้าหน้าที่อํานวยความสะดวกด้านจราจร เตรียมพร้อมเฝ้าระวัง 24 ชม.
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้ติดตามสถานการณ์อุทกภัยอย่างใกล้ชิดในช่วงหลายวันที่ผ่านพร้อมกําชับให้เตรียมพร้อมและเฝ้าระวัง 24 ชั่วโมง เนื่องจากวันนี้ 14 พฤศจิกายน 2564 กรมอุตุนิยมวิทยาได้ออกประกาศว่ายังฝนตกหนักถึงหนักมากและคลื่นลมแรงบริเวณภาคใต้ โดยจังหวัดที่คาดว่าจะมีฝนตกหนักบางแห่ง ได้แก่ บริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช นราธิวาส ระนอง พังงา ภูเก็ต และกระบี่ พร้อมฝากให้ประชาชนบริเวณพื้นที่เสี่ยงภัยระวังอันตรายจากฝนที่ตกหนักถึงหนักมาก และฝนที่ตกสะสม ซึ่งอาจทําให้เกิดน้ําท่วมฉับพลัน น้ําป่าไหลหลาก และน้ําล้นตลิ่ง สําหรับการจราจรบนทางหลวงหมายเลข 41 ช่วงเขาบ่อ - ท่าทอง พื้นที่อําเภอทุ่งตะโก จังหวัดชุมพร ขณะนี้ได้กลับเข้าสู่สภาวะปกติและเปิดให้รถทุกชนิดสัญจรได้ทั้งขาขึ้นและขาล่องเนื่องจากระดับน้ําลดลงแล้ว แต่สภาพอากาศมืดคลึ้มมีฝนตกบางช่วง จึงกําชับให้จัดเจ้าหน้าที่เฝ้าระวังและอํานวยความสะดวกปลอดภัยด้านการจราจรให้กับประชาชนในการเดินทางตามข้อสั่งการของรัฐมนตรีว่าการกระทรวงคมนาคม
สําหรับสถานการณ์วันนี้ 14 พฤศจิกายน 2564 เวลา 12.30 น. พบทางหลวงถูกน้ําท่วม ดินสไลด์ จํานวน 4 จังหวัด 4 สายทาง โดยเส้นทางที่ได้รับผลกระทบจากน้ําท่วมจะมีเจ้าหน้าที่คอยอํานวยความสะดวกด้านการจราจร ได้แก่
1. ทล.3178 ช่วงเพชรบุรี - บ้านแหลมฝั่งตะวันออก กม. ที่ 10+700 - 10+900 ระดับน้ําสูง 10 เซนติเมตร พื้นที่ อําเภอบ้านแหลม จังหวัดเพชรบุรี
2. ทล.3094 ช่วงทางเข้านครชัยศรี กม. ที่ 0+000 - 1+894 ขาเข้าและขาออก ระดับน้ําสูง 20 เซนติเมตร พื้นที่ อําเภอนครชัยศรี จังหวัดนครปฐม
3. ทล.327 ช่วงสี่แยกปฐมพร - แยกหมอเล็ก กม. ที่ 1+100 - 2+000 ระดับน้ําสูง 15 เซนติเมตร พื้นที่อําเภอเมือง จังหวัดชุมพร
4 ทล.4191 ช่วงไชยา - เขาหลัก กม. ที่ 2+697 - 3+102 ระดับน้ําสูง 5 เซนติเมตร พื้นที่อําเภอไชยา จังหวัดสุราษฎร์ธานี
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-มาตรการภาษีส่งเสริมการค้าไม้เศรษฐกิจที่เป็นมิตรสิ่งแวดล้อม
วันจันทร์ที่ 28 มีนาคม 2565
มาตรการภาษีส่งเสริมการค้าไม้เศรษฐกิจที่เป็นมิตรสิ่งแวดล้อม
วันอังคารที่ 15 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการปลูกไม้เศรษฐกิจและการค้าไม้ที่เป็นมิตรต่อสิ่งแวดล้อม โดยออกประกาศกระทรวงการคลัง เรื่อง การลดอัตราอากรและยกเว้นอากรศุลกากร สําหรับไม้ ไม้แปรรูป และของทําด้วยไม้ จากเดิมอากรขาออกไม้ท่อนและไม้แปรรูป อยู่ที่ร้อยละ 5 – 40 ปรับปรุงเป็น ไม้ส่งออกทุกชนิดรวมถึงไม้ชิ้นที่ได้จากไม้กฤษณาไม่ต้องเสียอากร ยกเว้นไม้ท่อนที่เดิมมีอัตราร้อยละ 40 ให้ลดลงเหลือร้อยละ 10 เพื่อคุ้มครองอุตสาหกรรมโรงเลื่อยภายในประเทศ สําหรับสิ่งของที่ทําด้วยไม้ได้รับการยกเว้นอากรอยู่แล้ว ให้ยกเว้นต่อไป เพื่อเพิ่มศักยภาพการแข่งขันกับต่างประเทศ ทั้งนี้ ไม่เกี่ยวข้องกับมาตรการควบคุมการส่งออกไม้หวงห้าม หรือตามอนุสัญญา CITES สอบถามเพิ่มเติมได้ที่ สายด่วนกรมศุลกากร 1164
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้เแจงกรณีน้ำท่วมอุโมงค์ทางลอดใต้ทางรถไฟโครงการรถไฟทางคู่ชุมทางจิระ - ขอนแก่น ช่วงบ้านโนนมะเกลือ จังหวัดนครราชสีมา
วันอังคารที่ 28 กันยายน 2564
การรถไฟแห่งประเทศไทย ชี้เแจงกรณีน้ําท่วมอุโมงค์ทางลอดใต้ทางรถไฟโครงการรถไฟทางคู่ชุมทางจิระ - ขอนแก่น ช่วงบ้านโนนมะเกลือ จังหวัดนครราชสีมา
ตามที่มีสื่อสังคมออนไลน์นําเสนอข่าวกรณีชาวบ้านในพื้นที่บ้านโนนมะเกลือ ตําบลดอนยาว อําเภอคง จังหวัดนครราชสีมา ไม่สามารถใช้เส้นทางสัญจรผ่านบริเวณอุโมงค์ทางลอดใต้ทางรถไฟได้ เนื่องจากเกิดฝนตกหนักน้ําไหลเข้าท่วมอุโมงค์
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า รฟท. ได้ส่งเจ้าหน้าที่ลงตรวจสอบบริเวณจุดเกิดเหตุแล้ว โดยพบสาเหตุมาจากประเทศไทยกําลังอยู่ในช่วงมรสุม และได้รับอิทธิพลของพายุ “เตี้ยนหมู่” ทําให้เกิดน้ําท่วมในพื้นที่และฝนตกหนักอย่างต่อเนื่อง ไหลเข้าสะสมจนท่วมอุโมงค์ทางลอดใต้ทางรถไฟฯ ช่วงระหว่างสถานีเมืองคง-บ้านดอนใหญ่ อีกทั้งยังท่วมเครื่องควบคุมกระแสไฟฟ้าของเครื่องสูบน้ําจนทําให้กระแสไฟฟ้าดับ เครื่องสูบน้ําไม่สามารถสูบน้ําออกจากอุโมงค์ได้
อย่างไรก็ตามรฟท.ได้มอบหมายให้เจ้าหน้าที่เร่งติดตามสถานการณ์น้ําท่วมในพื้นที่และบริเวณอุโมงค์ทางลอดอย่างใกล้ชิด หากระดับน้ําเริ่มลดลงจะให้เจ้าหน้าที่ฝ่ายการช่างโยธาของรฟท.เร่งดําเนินการสูบน้ําออกจากพื้นที่ทันที เพื่อกลับมาเปิดให้บริการแก่พี่น้องประชาชนโดยเร็วที่สุด โดยในขณะนี้รฟท.มีความจําเป็นต้องปิดอุโมงค์ทางลอดใต้ทางรถไฟ ระหว่างสถานีเมืองคง-บ้านดอนใหญ่ ในช่วงที่มีน้ําท่วมเป็นการชั่วคราว เนื่องจากในอุโมงค์ดังกล่าวเป็นแบบ 2 ช่องจราจร สําหรับรถยนต์ขนาดเล็ก รถจักรยานยนต์ ทําให้มีความเสี่ยงที่จะเกิดอันตรายแก่ประชาชนที่สัญจรไปมาในช่วงน้ําท่วมได้ และขอให้เลี่ยงไปใช้สะพานข้ามทางรถไฟของถนนสายหลักบริเวณใกล้เคียง ซึ่งตั้งอยู่บริเวณด้านเหนือของสถานีเมืองคง ห่างออกไปประมาณ 50 เมตร ทดแทนไปก่อน
โดยประชาชนสามารถสอบถามเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ
เฟซบุ๊ก แฟนเพจ ทีมพีอาร์การรถไฟแห่งประเทศไทย.
facebook ทีมพีอาร์การรถไฟแห่งประเทศไทย►
https://www.facebook.com/129946050353608/posts/5024031067611724/?d=n
IG ► https://www.instagram.com/p/CUW2psih2B1/?utm_medium=copy_link
Twitter ► https://twitter.com/pr_srt/status/1442754847011315714?s=21
รัฐบาลไทย-ข่าวทำเนียบรัฐบาล-สรรพากรออกประกาศยกเว้นภาษีทั้งลูกหนี้และสถาบันการเงินที่เข้าโครงการ“พักทรัพย์ พักหนี้” เติมสภาพคล่องให้ธุรกิจ สู้วิกฤต COVID - 19
วันอังคารที่ 20 กรกฎาคม 2564
สรรพากรออกประกาศยกเว้นภาษีทั้งลูกหนี้และสถาบันการเงินที่เข้าโครงการ“พักทรัพย์ พักหนี้” เติมสภาพคล่องให้ธุรกิจ สู้วิกฤต COVID - 19
ตามที่ได้มีมติคณะรัฐมนตรีเห็นชอบ เรื่อง มาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้ (พักทรัพย์ พักหนี้) เมื่อวันที่ ๑๘ พฤษภาคม ๒๕๖๔ ที่ผ่านมา นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ออกประกาศอธิบดีกรมสรรพากร ฉบับที่ ๓๔ เรื่อง กําหนดหลักเกณฑ์ วิธีการ และเงื่อนไข กรณีหนี้ที่ต้องดําเนินการตามมาตรการสนับสนุนการรับโอนทรัพย์สินหลักประกันเพื่อชําระหนี้ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๗๒๑) พ.ศ. ๒๕๖๔ เมื่อวันที่ ๑๖ กรกฎาคม ๒๕๖๔ ซึ่งมีผลบังคับใช้ตั้งแต่วันที่ ๑๔ กรกฎาคม ๒๕๖๔ เป็นต้นไป การออกประกาศอธิบดีกรมสรรพากรเพื่อรองรับมาตรการดังกล่าว จะทําให้ลูกหนี้ธุรกิจซึ่งมีทรัพย์สิน และได้รับผลกระทบจากการระบาดของโรคติดเชื้อไวรัสโคโรนา 2019 และต้องการสภาพคล่องในการดําเนินธุรกิจ ตัดสินใจเข้าร่วมมาตรการได้ง่ายขึ้น เพราะไม่ต้องกังวลกับภาระภาษีที่เกิดขึ้น ซึ่งเป็นการลดต้นทุนให้กับลูกหนี้ และสถาบันการเงินและสามารถให้สินเชื่อแก่ประชาชนและธุรกิจต่างๆ ได้เพิ่มขึ้น และช่วยในเรื่องของสภาพคล่องให้ผู้ประกอบการสามารถซื้อทรัพย์สินกลับคืนได้ในราคาที่โอนไป และยังมีมีสิทธิ์เช่าทรัพย์นั้นกลับไปใช้ในการประกอบธุรกิจได้ ทําให้ไม่เกิดภาวะขาดสภาพคล่องหรือผิดนัดชําระหนี้อีกด้วย ทั้งนี้ สามารถดูรายละเอียดได้ที่ www.rd.go.th หรือสอบถามเพิ่มเติมที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑”
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ให้ นายฟิลิป โก๊ะ รองประธานภูมิภาคเอเชียแปซิฟิกจากสมาคมขนส่งทางอากาศระหว่างประเทศ ประจำสำนักงานใหญ่ ณ ประเทศสิงคโปร์ เข้าเยี่ยมคารวะ
วันพุธที่ 17 สิงหาคม 2565
รัฐมนตรีว่าการกระทรวงคมนาคม ให้ นายฟิลิป โก๊ะ รองประธานภูมิภาคเอเชียแปซิฟิกจากสมาคมขนส่งทางอากาศระหว่างประเทศ ประจําสํานักงานใหญ่ ณ ประเทศสิงคโปร์ เข้าเยี่ยมคารวะ
...
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายฟิลิป โก๊ะ รองประธานภูมิภาคเอเชียแปซิฟิกจากสมาคมขนส่งทางอากาศระหว่างประเทศ ประจําสํานักงานใหญ่ ณ ประเทศสิงคโปร์ เข้าเยี่ยมคารวะในโอกาสที่เดินทางเยือนประเทศไทย
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mr. Phillip Goh (ฟิลิป โก๊ะ) รองประธานภูมิภาคเอเชียแปซิฟิก สมาคมขนส่งทางอากาศระหว่างประเทศ (International Air Transport Association: IATA) ประจําสํานักงานใหญ่ ณ ประเทศสิงคโปร์ พร้อมด้วย นางหทัยพร สุวรรณเมธาจารย์ ผู้จัดการอุตสาหกรรมการบินสัมพันธ์ IATA และคณะ เข้าเยี่ยมคารวะ เนื่องในโอกาสที่รองประธานภูมิภาคเอเชียแปซิฟิกเดินทางมาเยือนประเทศไทย โดยมี นายชยธรรม์ พรหมศร ปลัดกระทรวงคมนาคม นายปริญญา แสงสุวรรณ อธิบดีกรมท่าอากาศยาน นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) นายสุทธิพงษ์ คงพูล ผู้อํานวยการสํานักงานการบินพลเรือนแห่งประเทศไทย และผู้อํานวยการกองการต่างประเทศ สํานักงานปลัดกระทรวงคมนาคม เข้าร่วมหารือ ในวันที่ 17 สิงหาคม 2565 ณ ห้องประชุม 204 ชั้น 2 อาคารรัฐสภา
นายศักดิ์สยาม ชิดชอบ เปิดเผยว่า ในวันนี้ (17 สิงหาคม 2565) นายฟิลิป โก๊ะ ได้เข้าเยี่ยมคารวะ เนื่องในโอกาสที่รองประธานภูมิภาคเอเชียแปซิฟิกเดินทางมาเยือนประเทศไทย โดยทั้งสองฝ่ายได้ร่วมกันหารือ ถึงมาตรการที่ประเทศได้ปรับปรุงล่าสุด สําหรับการเดินทางทางอากาศเพื่อเข้ามายังประเทศไทย ซึ่งพลเอก ประยุทธ์ จันทร์โอชา นายกรัฐมนตรี ได้มีความห่วงใยถึงแนวทางในการพัฒนาและปรับปรุงมาตรการด้านความปลอดภัย และอํานวยความสะดวกในการเดินทางเข้าประเทศของชาวต่างชาติ เพื่อกระตุ้นการเติบโตทางเศรษฐกิจจากการเดินทางทางอากาศให้เพิ่มมากขึ้น สําหรับการดําเนินงานของกระทรวงฯ ได้ดําเนินการอํานวยความสะดวกในการเดินทาง ด้วยระบบขนส่งสาธารณะ ให้ครอบคลุมทุกมิติ ทั้งทางบก ทางราง ทางน้ํา และทางอากาศ เพื่อรองรับนักท่องเที่ยว ตามนโยบายการเปิดประเทศของรัฐบาล พร้อมทั้งได้เน้นย้ําให้เจ้าหน้าที่ทุกส่วนงานปฏิบัติตามมาตรการด้านสาธารณสุขอย่างเคร่งครัด
ในโอกาสนี้ นายฟิลิป โก๊ะ และคณะ ได้กล่าวแสดงความขอบคุณกระทรวงฯ ในการออกมาตรการเยียวยาต่าง ๆ ด้านการบินในช่วงสถานการณ์การแพร่ระบาดของโรคติดเชื้อไวรัส COVID-19 ซึ่งช่วยให้สถานการณ์
การเดินทางระหว่างประเทศดีขึ้น ทั้งนี้ IATA จะทําหน้าที่สนับสนุนให้การบินระหว่างประเทศกลับมาสู่สถานการณ์ตามปกติโดยเร็วที่สุด และยังได้รายงานการถอดบทเรียนด้านการบริหารจัดการสนามบินของสหภาพยุโรปให้กระทรวงฯ รับทราบ เพื่อนําไปเป็นแนวทางพัฒนาการดําเนินงานด้านการบินของประเทศไทยให้ดียิ่งขึ้น
รัฐมนตรีว่าการกระทรวงคมนาคม กล่าวเพิ่มเติมว่า ทั้งสองฝ่ายจะนําข้อหารือในวันนี้ไปดําเนินการปรับปรุงแก้ไขการดําเนินงาน และเน้นย้ํามาตรการความปลอดภัยด้านการบินและการเดินทางระหว่างประเทศตลอดจนพร้อมผลักดันความร่วมมือในทุกด้าน เพื่ออํานวยความสะดวกแก่นักท่องเที่ยวในการเยือนประเทศไทยต่อไป
รัฐบาลไทย-ข่าวทำเนียบรัฐบาล-ดีอีเอส ปลื้มเอกอัครราชทูต ณ กรุงอาบูดาบี ชื่นชม ผลงานเน็ตประชารัฐ-หนุนคนไทยรู้เท่าทันสื่อโซเชียล
วันอาทิตย์ที่ 9 มกราคม 2565
ดีอีเอส ปลื้มเอกอัครราชทูต ณ กรุงอาบูดาบี ชื่นชม ผลงานเน็ตประชารัฐ-หนุนคนไทยรู้เท่าทันสื่อโซเชียล
ดีอีเอส ปลื้มเอกอัครราชทูต ณ กรุงอาบูดาบี ชื่นชม
ผลงานเน็ตประชารัฐ-หนุนคนไทยรู้เท่าทันสื่อโซเชียล
เมื่อวันที่8ม.ค. 64นางสาวชมภารีชมภูรัตน์ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)และนายฉัตรชัยคุณปิติลักษณ์ รองผู้อํานวยการสํานักงานส่งเสริมเศรษฐกิจดิจิทัล(ดีป้า)ร่วมให้การต้อนรับนายวราวุธภู่อภิญญาเอกอัครราชทูตสถานเอกอัครราชทูตณกรุงอาบูดาบีสหรัฐอาหรับเอมิเรตส์ในโอกาสเข้าเยี่ยมชมนิทรรศการของประเทศไทยซึ่งกระทรวงดิจิทัลฯร่วมการจัดกิจกรรมThailand Digital Innovation FestivalในงานWorld Expo 2020 Dubaiณเมืองดูไบนําเสนอการพัฒนาโครงสร้างพื้นฐานดิจิทัลเพื่อตอบรับกับนโยบาย4.0ระหว่างวันที่5-11มกราคม2565ภายใต้แนวคิดCONNECTING THAILAND, CREATING THE FUTURE “เชื่อมความคิดสร้างอนาคต”
ในโอกาสนี้เอกอัครราชทูตวราวุธได้กล่าวชื่นชมการนําเสนอผลงานของกระทรวงฯเกี่ยวกับการใช้ประโยชน์จากโครงการเน็ตประชารัฐในด้านสาธารณสุขด้านการศึกษาด้านการเกษตรและด้านการค้าขายออนไลน์รวมทั้งวิดีโอนําเสนอการทํางานด้านสร้างการรับรู้และรู้เท่าทันข่าวปลอมของศูนย์ต่อต้านข่าวปลอมพร้อมกันนี้ได้กล่าวฝากถึงประชาชนชาวไทยถึงความสําคัญของการตระหนักรู้การใช้เทคโนโลยีสื่อโซเชียลอย่างระมัดระวังเพื่อไม่กระทําการละเมิดกฎหมายทั้งในส่วนของพ.ร.บ.คอมพิวเตอร์ฯและกฎหมายที่เกี่ยวข้อง
สําหรับภาพรวมที่ผ่านมามีผู้เข้าร่วมงานWorld Expo 2020 Dubaiให้ความสนใจอย่างต่อเนื่องในการเข้าเยี่ยมชมนิทรรศการของประเทศไทยและกิจกรรมThailand Digital Innovation Festivalซึ่งสร้างความมีส่วนร่วมกับผู้เข้าชมให้ร่วมเล่นเกมส์ตอบคําถามพร้อมรับแจกเข็มกลัดที่ระลึกทําให้ได้รับความสนใจมากเป็นพิเศษกับกลุ่มครอบครัวและเด็กๆ
**************
รัฐบาลไทย-ข่าวทำเนียบรัฐบาล-รปอ. ภานุวัฒน์ฯ ร่วมหารือกับผู้บริหาร AOTS
วันอังคารที่ 19 กรกฎาคม 2565
รปอ. ภานุวัฒน์ฯ ร่วมหารือกับผู้บริหาร AOTS
รปอ. ภานุวัฒน์ฯ ร่วมหารือกับผู้บริหาร AOTS
วันนี้ (19 กรกฎาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมหารือกับคณะผู้บริหาร The Association for Overseas Technical Cooperation and Sustainable Partnerships (AOTS) เพื่อหารือเกี่ยวกับความร่วมมือในโครงการ Thai Smart Manufacturing Project ที่ผ่านมา รวมถึงแนะนําโครงการความร่วมมือระหว่างไทย-ญี่ปุ่น Thailand DX Personnel Registration Systems ซึ่งเป็นการยกระดับอุตสาหกรรมด้วยการนําเทคโนโลยีดิจิทัลและระบบอัตโนมัติมาเพิ่มผลิตภาพกระบวนการผลิตของบริษัทในไทย เพื่อให้ไทยก้าวผ่านยุคอนาล็อคไปสู่ยุคดิจิทัลได้อย่างมีประสิทธิภาพ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-"​เอกอัครราชทูตภูฏานเข้าเยี่ยมคำนับปลัดกระทรวงกลาโหม"
วันพฤหัสบดีที่ 18 พฤศจิกายน 2564
"​เอกอัครราชทูตภูฏานเข้าเยี่ยมคํานับปลัดกระทรวงกลาโหม"
ในวันพฤหัสบดีที่ 18 พฤศจิกายน 2564 เวลา 11.00 น. นายคินซัง ดอร์จี (Kinzang Dorji) เอกอัครราชทูตภูฏาน ประจํากรุงเทพฯ พร้อมคณะ เดินทางเข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม ในโอกาสของการเตรียมการส่งมอบยานเกราะล้อยางที่ได้จัดซื้อจากบริษัท ไทยดีเฟนส์อินดัสตรี จํากัด ซึ่งเป็นบริษัทที่ร่วมกันจัดตั้งขึ้นระหว่าง สถาบันเทคโนโลยีป้องกันประเทศ(สทป.) กับบริษัท ชัยเสรี เม็ททอล แอนด์ รับเบอร์ จํากัด และจะมีการส่งมอบยานเกราะล้อยางแบบ 4x4 จํานวน 15 คัน ในวันศุกร์ที่ 19 พ.ย. 64 ให้กับภูฏาน เพื่อไปสนับสนุนการปฏิบัติในภารกิจรักษาสันติภาพหน่วยงาน United Nations Multidimensional Integrated Stabilization Mission(MINUSCA) ของสหประชาชาติ ณ สาธารณรัฐแอฟริกา ในห้วงเดือนธันวาคม 64 ซึ่งถือเป็นโอกาสอันดีในการพัฒนาความสัมพันธ์และความร่วมมือทางการทหารระหว่างทั้งสองประเทศ
สําหรับไทยกับภูฏานมีความสัมพันธ์ทางการฑูตกันมา 32 ปี มีความใกล้ชิดระหว่างราชวงศ์ของทั้งสองประเทศ ซึ่งได้ดําเนินมาอย่างยาวนานบนพื้นฐานมิตรภาพอันยั่งยืนระหว่างประชาชนทั้งสองประเทศ นอกจากนี้ไทยกับภูฏาน ยังมีความเชี่อมโยงกันทางพุทธศาสนา สังคม วัฒนธรรม และมีความร่วมมือทางวิชาการที่แน่นแฟ้น ซึ่งนับเป็นเสาหลักของการดําเนินความสัมพันธ์ระหว่างกัน
รัฐบาลไทย-ข่าวทำเนียบรัฐบาล-Spokespersons of each ministry agree on response guideline against fake/distorted news
วันพุธที่ 25 สิงหาคม 2564
Spokespersons of each ministry agree on response guideline against fake/distorted news
Spokespersons of each ministry agree on response guideline against fake/distorted news
Government Spokesperson Anucha Burapachaisri disclosed that on August 23, 2021, spokesperson of 20 ministries were invited to attend a virtual meeting of ministerial spokespersons, which was also participated by representative of the Anti-Fake News Center Thailand. The meeting was aimed to ensure common understanding among ministerial spokespersons on the instruction given by Prime Minister and Defense Minister Gen. Prayut Chan-o-cha regarding the integrative operation between ministerial spokespersons, the Department of Public Relations, and Anti-Fake News Center Thailand on fake news management.
According to the Government Spokesperson, the Prime Minister has placed much concern on the widespread of fake and distorted news which have been forwarded throughout the social media and online platforms. Each ministry was earlier ordered to set up its own anti-fake news center, while Office of the Government Spokesperson has been working together with the Public Relations Department, Office of the Public Sector Development Commission, and the Anti-Fake News Center Thailand to include fake/distorted news clarification as part of the public relations missions of government agencies and ministerial spokespersons. The Prime Minister also ordered the Anti-Fake News Center Thailand, Office of the Government Spokesperson, and Public Relations Department to identify fake/distorted news, and promptly notify concerned ministries for their immediate public clarification action. Fake news clarification will also be taken as a key performance indicator of heads of public agencies and organizations, and state enterprises.
The Government Spokesperson added that the Prime Minister is especially concerned over fake news related to the issues of national security, economy and society, and public health (the COVID-19 situation) which aim to discredit the Government and public agencies, and to create impact on public safety. The meeting of ministerial spokespersons also approved the more prompt and efficient response guidelines against fake/distorted news, and discussed public relations implementation to create awareness of the people for their utmost interest.
รัฐบาลไทย-ข่าวทำเนียบรัฐบาล-กรมทางหลวงชนบท เชื่อมโยงเส้นทางคมนาคม สนับสนุนการเดินทางและการขนส่งภายในจังหวัดก่อสร้างสะพานข้ามแม่น้ำปิง จังหวัดตาก
วันศุกร์ที่ 11 กุมภาพันธ์ 2565
กรมทางหลวงชนบท เชื่อมโยงเส้นทางคมนาคม สนับสนุนการเดินทางและการขนส่งภายในจังหวัดก่อสร้างสะพานข้ามแม่น้ําปิง จังหวัดตาก
คาดแล้วเสร็จเดือนมิถุนายน 2565 มุ่งยกระดับมาตรฐานงานทางและสะพานในโครงข่าย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ก่อสร้างสะพานข้ามแม่น้ําปิง ตําบลวังหิน และหนองบัวใต้ อําเภอเมือง จังหวัดตาก เชื่อมโยงเส้นทางคมนาคมและการขนส่งภายในจังหวัด ลดระยะเวลาการเดินทางระหว่างชุมชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางและสะพานในโครงข่ายเพื่อพัฒนาประสิทธิภาพความสะดวกปลอดภัย พร้อมรองรับการขยายตัวของเมืองในอนาคต
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากผลการดําเนินงานการมีส่วนร่วมภาคประชาชนเกี่ยวกับโครงการก่อสร้างสะพานข้ามแม่น้ําปิง อําเภอเมือง จังหวัดตาก พบว่าประชาชนที่อาศัยอยู่บริเวณริมแม่น้ําปิงส่วนใหญ่ประกอบวิสาหกิจชุมชนและทําเกษตรกรรม ในแต่ละวันจึงมีจํานวนผู้ใช้รถใช้ถนน ในการขนส่งสินค้าและพืชผลทางการเกษตรเป็นจํานวนมาก ประกอบกับสะพานข้ามแม่น้ําแต่ละแห่งตั้งอยู่ห่างกัน ส่งผลให้ประชาชนได้รับความไม่สะดวกและต้องใช้ระยะเวลาในการเดินทางระหว่างสองฝั่งเพิ่มมากขึ้น ดังนั้น ทช. จึงได้ดําเนินโครงการก่อสร้างสะพานข้ามแม่น้ําปิง ตําบลวังหิน และหนองบัวใต้ อําเภอเมือง จังหวัดตาก โดยมีจุดเริ่มต้นโครงการบริเวณหมู่ 5 บ้านวังหิน ตําบลวังหิน และสิ้นสุดโครงการบริเวณหมู่ 1 บ้านหนองปรือ ตําบลหนองบัวใต้ อําเภอเมือง จังหวัดตาก ซึ่งก่อสร้างเป็นสะพานคอนกรีตเสริมเหล็ก ความยาว 390 เมตร ความกว้าง 8 เมตร และทางเท้าข้างละ 1.50 เมตร พร้อมก่อสร้างถนนคอนกรีตเสริมเหล็กต่อเชื่อมทั้งสองฝั่งของสะพาน โดยใช้งบประมาณทั้งสิ้น 77,369,000 บาท ปัจจุบันมีความคืบหน้าการดําเนินการก่อสร้างไปแล้วกว่าร้อยละ 68 อยู่ในระหว่างการก่อสร้างงานพื้นสะพานช่วงที่ 3 และช่วงที่ 4 จากส่วนที่เหลือทั้งหมด 7 ช่วงพื้นสะพาน งานราวสะพาน และงานก่อสร้างถนนต่อเชื่อมสะพาน ซึ่งคาดว่าจะดําเนินการแล้วเสร็จในเดือนมิถุนายน 2565 เมื่อโครงการดังกล่าวดําเนินการก่อสร้างแล้วเสร็จ จะเป็นการเชื่อมโยงโครงข่ายเส้นทางระหว่างตําบลและหมู่บ้าน ช่วยให้ประชาชนสามารถเดินทางและขนส่งพืชผลทางการเกษตรไปยังพื้นที่ระหว่างสองฝั่งแม่น้ําได้อย่างสะดวกรวดเร็วและปลอดภัย ตลอดจนสามารถรองรับปริมาณการจราจรที่จะเพิ่มจํานวนมากขึ้นจากการขยายตัวของเมืองสู่ชุมชนในอนาคต